„ Þriðji geirinn hefur verið lítið rannsakaður . Þetta er fyrsta skrefið til að varpa frekara ljósi á umfang hans , hversu mikið almannaheillafélög og sjálfboðaliðar leggja til samfélagsins og hagkerfisins auk margra fleiri þátta , “ segir Jónas Guðmundsson , formaður Almannaheilla , samtaka þriðja geirans . Á morgun , fimmtudaginn 21. nóvember , fer fram í sal Þjóðminjasafns Íslands undirritun viljayfirlýsingar stjórnvalda , Almannaheilla og Háskóla Íslands um að ganga til samstarfs um eflingu samfélagslegrar nýsköpunar . UMFÍ er aðildarfélag Almannaheilla . Viðburðurinn fer fram á milli klukkan 10:00 - 11:30 . Vaxandi – miðstöð samfélagslegrar nýsköpunar innan Félagsvísindasviðs Háskóla Íslands mun taka þátt í samstarfinu fyrir hönd Háskóla Íslands . Á grunni viljayfirlýsingarinnar verður unnið sameiginlega að því að skapa félagasamtökum aukna möguleika á að starfa að samfélagslegum umbótum . Í tilefni þessa mun Jónas flytja stutt ávarp ásamt þeim Þórdísi Kolbrúnu R. Gylfadóttur , ráðherra ferðamála , iðnaðar og nýsköpunar og Jóni Atla Benediktssyni , rektor Háskóla Íslands . Auk þess mun Steinunn Hrafnsdóttir , prófessor í félagsráðgjöf , ræða hlutverk íslenskra almannaheillasamtaka í félagslegri nýsköpun og Lars Hulgaard , prófessor við Háskólann í Hróarskeldu og alþjóðlega þekktur fyrirlesari í Evrópu , mun fjalla um mikilvægi félagslegra frumkvöðla . Jónas segir mikilvægt að taka saman upplýsingar um framlag þriðja geirans til samfélagsins , þar á meðal allra þeirra sjálfboðaliða sem leggja hönd á plóg hjá félagasamtökum og verðmæti þeirrar vinnu . Við erum mjög spennt fyrir þessu , “ bætir hann við . Fundarstjóri á viðburðinum verður Ómar H. Kristmundsson , prófessor við Háskóla Íslands .